== Påvirkning fra zenbuddhisme ==
Buddhismen kom til Japan i 1100-tallet, og her blev den efterhånden meget udbredt, i sin særlige japanske form, [[Zenbuddhisme|zen]]. Gennem zen kan man opnå en tilstand af personlig oplysning, ''satori'', ved at undgå vrangforestillinger og sansebedrag, ikke mindst som de kommer til udtryk gennem sproget. For zen-munkene var det derfor vigtigt at gøre sproget enkelt, både i tale og skrift, samtidig med at de betonede det [[Intuition|intuitive]] på bekostning af [[Logik|logisk argumentation]], fx ved at stille deres disciple ''koan'', spørgsmål som ikke kan besvares på rationel vis, så at disciplen tvinges til at svare på en anden måde.{{sfnp|Basho|2011|p=9-11}}
Litteratur Kultur